Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01.- vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15. i 123/17), članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00 114/01, 79/06, 141/06, 146/08, 38/09, 38/09, 153/09, 143/12. i 152/14), članka 12. Odluke o načinu raspolaganja, korištenja i upravljanja nekretninama u vlasništvu Općine Sveti Ivan Žabno („Službeni glasnik Koprivničko-križevačke županije 13/17) i Odluke o raspisivanju javnog natječaja prikupljanjem pismenih ponuda za davanje u zakup javne površine u vlasništvu Općine Sveti Ivan Žabno KLASA: 944-15/21-01/01 URBROJ: 2137/19-01/1-21-1 od 15. veljače 2021., Povjerenstvo za provođenje javnog natječaja za zakup i prodaju nekretnina u vlasništvu Općine Sveti Ivan Žabno dana 16. veljače 2021. objavljuje

**JAVNI NATJEČAJ**

**za davanje u zakup dijela javne površine (građevinskog zemljišta) u vlasništvu Općine Sveti Ivan Žabno**

I.

Predmet javnog natječaja je zakup dijela javne površine (građevinskog zemljišta) na Trgu Karla Lukaša 1, Sveti Ivan Žabno u vlasništvu Općine Sveti Ivan Žabno, i to:

1. kčbr. 87/1, površine 50 m2, u početni iznos zakupnine 310,00 kuna. Javna površina (građevinsko zemljište) je namijenjena za postavljanje montažnih objekata.

II.

Javna površina opisana u točci I. ovog Javnog natječaja daje se u zakup na rok od 5 godina, putem postupka javnog natječaja prikupljanjem pisanih ponuda.

III.

Pravo podnošenja ponuda imaju pravne i fizičke osobe.

Pismena ponuda mora sadržavati:

* podatke o ponuditelju: ime i prezime, prebivalište, MBG i OIB ( za fizičke osobe) odnosno naziv i sjedište te MB i OIB ( za pravne osobe),
* presliku osobne iskaznice ponuditelja za fizičke osobe, odnosno izvod iz sudskog registra ili obrtnicu za pravne osobe,
* oznaku katastarske čestice i katastarske općine za koju se podnosi ponuda,
* ponuđeni iznos mjesečne zakupnine,
* potvrdu Jedinstvenog upravnog odjela Općine Sveti Ivan Žabno da podnositelj ponude nema neplaćenih dospjelih obveza prema proračunu Općine Sveti Ivan Žabno ni po kojoj osnovi.

IV.

Prednost pri odabiru najpovoljnijeg ponuditelja ima ponuditelj koji ponudi veći iznos godišnje zakupnine u odnosu na početni iznos zakupnine. Ponuda ponuditelja ispod utvrđenog početnog iznosa zakupnine neće se razmatrati. U slučaju da su dvije ili više ponuda identične najpovoljnijom ponudom smatrat će se ona ponuda koja je prva zaprimljena.

Najpovoljnijom ponudom smatrat će se ponuda koja uz isključivo ispunjenje svih uvjeta javnog natječaja, s priloženom traženom dokumentacijom sadrži najviši iznos mjesečne zakupnine.

V.

Javni natječaj objavit će se na oglasnoj ploči Općine Sveti Ivan Žabno i na web stranici Općine Sveti Ivan Žabno [www.osiz.hr](http://www.osiz.hr).

Ponude se dostavljaju u zatvorenoj omotnici na adresu: Općina Sveti Ivan Žabno, Trg Karla Lukaša 11, 48 214 Sveti Ivan Žabno, s naznakom „NE OTVARAJ – PONUDA ZA ZAKUP DIJELA JAVNE POVRŠINE U VLASNIŠTVU OPĆINE“, do 23. veljače 2021.

Danom predaje ponude smatra se dan neposredne predaje ponude Jedinstvenom upravnom odjelu Općine Sveti Ivan Žabno, odnosno kada je ponuda upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje ponude Općini.

Otvaranje ponuda biti će javno, a provest će se u Općini Sveti Ivan Žabno, Trg Karla Lukaša 11 dana 26. veljače 2021. godine u 10,00 sati.

VI.

Ugovor o zakupu s najpovoljnijim ponuditeljem zaključit će se u pisanom obliku u roku 15 dana od dana donošenja odluke o odabiru najpovoljnije ponude za zakup javne površine.

Najpovoljniji ponuditelj dužan je zakupninu platiti u mjesečnom iznosu u roku utvrđenom ugovorom.

Ukoliko zakupnik zakasni s plaćanjem zakupnine, naplatit će mu se zakonska zatezna kamata od dana dospijeća.

Općinski načelnik može u svakom trenutku odustati od davanja ove javne površine u zakup i poništiti ovaj natječaj bez obrazloženja.

Općina Sveti Ivan Žabno može raskinuti ugovor sa zakupnikom kada zakupnik zakasni s plaćanjem zakupnine više od 30 dana od utvrđenog dana plaćanja zakupnine, ukoliko zakupnik ne koristi zemljište s određenom namjenom zakupa, ako je zakupnik zemljište dao u podzakup te u slučaju privođenja zemljišta namjeni određenoj u prostorno- planskoj dokumentaciji.

O rezultatima natječaja ponuditelji će biti pismeno obaviješteni u roku 8 dana od dana donošenja odluke o odabiru najpovoljnije ponude za zakup zemljišta.

VII.

Dodatne informacije vezane uz javni natječaj mogu se dobiti u Jedinstvenom upravnom odjelu Općine Sveti Ivan Žabno, Trg Karla Lukaša 11, Sveti Ivan Žabno i na telefon 048/851-041, svakim radnim danom od 08,00 do 12,00 sati.

KLASA: 944-15/21-01/01

URBROJ: 2137/19-01/1-21-2

Sveti Ivan Žabno, 16. veljače 2021.

PREDSJEDNIK POVJERENSTVA:

Manuel Marković